கேள்வி: மாஷா நஸீம் - எந்திரச் சுமைதூக்கி குறித்து விரிவாக சொல்லுங்கள்.
பதில்: பேருந்து, இரயில், விமானம் நிலையங்களில் வயதான பயணிகள் பெரிய சுமைகளை எளிதாகக் கொண்டு செல்லும் வகையில் எந்திரச் சுமைதூக்கி ஒன்றையும் மாஷா உருவாக்கியுள்ளார். சாதாரணமாக வழக்கத்திலுள்ள சுமை கொண்டு செல்லும் வண்டிகளின் உயரத்தை மாற்ற முடியாது. சுமைகளைத் தூக்கி வண்டிகளில் வைத்துதான் அவற்றை உந்தி தள்ளிச் செல்ல வேண்டும். சுமையை தூக்கி வண்டியில் வைக்கமுடியாமல் பயணிகள் சிரமத்திற்கு உள்ளாவார்கள். இவர் கண்டுபிடித்துள்ள கருவியில் சுமை இருக்கும் உயரத்திற்கேற்ப வண்டியின் பொருள் வைக்கும் பகுதியை உயர்த்தியோ தாழ்த்தியோ பயன்படுத்தமுடியும். வீடுகளில் கூட இச்சுமைதூக்கியைப் பயன்படுத்தி எரிவாயுக் கலன், குடிநீர்க் கலன் போன்றவற்றை தேவையான உயரத்திற்கு கொண்டு செல்ல முடியும்.